རེབ་འདིའི་བགྲོ་གླེང་ཚོགས་འདུའི་སྟེང་བོད་ཀྱི་སྒྱུ་རྩལ་ཆེད་མཁས་པ་དང་རལ་བའི་སྒྱུ་རྩལ་རྒྱུན་འཛིན་མཁན་མགོན་པོ་རྒྱལ་མཚན་དང་།གེ་སར་ཆེད་མཁས་པ་ཐུབ་བསྟན།བོད་ཀྱི་གར་གླུའི་རྒྱུན་འཛིན་པ་བཀྲ་ཤིས་ཚེ་རིང་།རྡུང་ལེན་པ་གྲགས་ཅན་དཔལ་མགོན།རོལ་མོའི་ཆེད་མཁས་པ་ཇོ་དཀར།གླུ་བ་གྲགས་ཅན་ཡ་ཏུང་།བོད་ཀྱི་སྒྱུ་རྩལ་པ་གྲགས་ཅན་སྨན་བླ་སྐྱབས།བོད་ཀྱི་གཞས་གདངས་རྩོམ་པ་པོ་གྲགས་ཅན་སྤེན་ནོར།རང་རྒྱལ་གྱི་ཆེས་ཐོག་མའི་ཀུ་ལེ་མའེ་ཆེས་མཐོའི་གཟེངས་རྟགས་ཐོབ་མཁན་དབྱངས་ཅན་ལྷ་མོ།བོད་ཀྱི་གླུ་བ་གྲགས་ཅན་གུ་རུ།གླུ་གར་རྒྱལ།དངུལ་ཆུ་བློ་བཟང་བཀྲ་ཤིས།རྡོ་རེད།འཇིགས་བྱེད་འཚོ།ཨ་ཅེ་ལྷ་མོའི་ཟློས་གར་རྒྱུན་འཛིན་པ་ཨམ་མདོ་སོགས་ལྗོངས་ཞིང་ལྔའི་བོད་ཁུལ་དང་།དེ་མིན་པེ་ཅིན་དང་ཧྲང་ཧེ་སོགས་ནས་ཕེབས་པའི་ཆེད་མཁས་པ་ཉི་ཤུ་ལྷག་ཞུགས་ཏེ།མེས་པོའི་དབྱངས་ཀྱི་ཆེད་མཁས་པས་བགྲོ་གླེང་འདི་ནི།དམངས་ཁྲོད་ནས་རྩ་འཛུགས་བྱས་ཤིང་བོད་ཡུལ་གྱི་ཆེད་མཁས་སྒྱུ་རྩལ་པ་མང་པོ་གདན་ཐོག་གཅིག་ལ་འཛོམས་པའི་གར་སྟེགས་བླ་ན་མ་མཆིས་པ་ཞིག་ཡིན་པས་གཙོ་སྒྲུབ་ལས་ཁུངས་ལ་བཀའ་དྲིན་ཆེ་ཞུས་པ་དང་ཆབས་ཅིག་བོད་ཀྱི་སྲོལ་རྒྱུན་རོལ་དབྱངས་ལ་ཅི་ལྟར་རྒྱུན་འཛིན་དང་དར་སྤེལ་བྱེད་དགོས་ཚུལ་གྱི་སྐོར་དང་།ཅི་ལྟར་ཤུགས་རྒྱག་དགོས་ཚུལ་གྱི་ཐད་དགོངས་འཆར་ལྷུག་སྩོལ་གནང་།